Lokakuussa 1806 Sömmerdan itäpuolella käytiin Jenan–Auerstedtin taistelu, minkä jälkeen Sömmerda kuului Erfurtin ruhtinaskuntaan, joka oli suoraan Ranskan keisarin alainen. Ruhtinaskunta liitettiin Preussiin 1810-luvulla. Sömmerdassa syntynyt liikemies ja keksijä Johann Nikolaus von Dreyse (1787–1867) oli merkittävä tekijä kaupungin teollistumisessa 1800-luvulla. Rautatieverkkoon Sömmerda liitettiin 1874.